Família -- CategoriesITINERARISRECURSOSSEMINARIS\nALGUES I CUINA (Dt 18h)\nEspai: TALLER 3 CUINA\nIntroduir les algues a la cuina del dia a dia és senzill i nutritiu. Cuinarem i tastarem un món ple de textures i sabors nous. Cal dur davantal i carmanyola.\nPreu: 13,79 € (IVA inclòs)\nInformació adicional:Caldrà abonar un suplement de 7,00 € per material el primer dia de classe\nCOCA DE LLARDONS I COCA DE SANT JOAN (Dv 18.30h)\nDivendres de 18.30 a 21 h\nProfessor/a: MOLINA CARRASCO, DIEGO\nINFORMACIÓ IMPORTANT ?\tEl SUPLEMENT DE MATERIAL dels diferents tallers i seminaris que en tenen, haurà d’abonar-se en metàl·lic i just, a la recepció del centre, en el moment de la inscripció, es facilitarà un rebut acreditatiu del pagament. Si no s’entrega, és motiu d’expulsió de l’activitat sense retorn econòmic de l’import abonat per l’activitat. ?\tCal dur davantal i carmanyola. A les portes de Sant Joan et proposem aquest taller monogràfic on farem una coca de Sant Joan de brioche i crema pastissera i una autèntica coca de llardons… T’ensenyarem tots els diferents passos per assolir uns grans resultats a l’hora de fer les teves coques… Proporcions de les masses, temps de fermentació, com fer una bona crema pastissera… El resultat final serà el d’unes autèntiques coques de pastisseria!!!\nPreu: 11,50 € (IVA inclòs)\nCRESTES ARGENTINES (Dj 19h)\nProfessor/a: ORELLANA VALENZUELA, ALICIA ANGELICA\nEn aquest seminari coneixerem tots els secrets d’aquest deliciós mos, des de la seva massa cruixent fins els seus sorprenents farcits. Cal dur davantal i carmanyola.\nPreu: 9,20 € (IVA inclòs)\nInformació adicional:Caldrà abonar un suplement de 10,00 € per material el primer dia de classe\nPlaces exhaurides. Si vols apuntar-te a la llista d'espera adreça´t al centre o trucant al 93 349 35 22. Als seminaris i itineraris del mes en curs, la inscripció es podrà fer online. Si no està oberta la inscripció online, cal reserva prèvia per cadascun dels seminaris i itineraris. La reserva es podrà fer presencialment a la recepció del centre, al telèfon 93 349 35 22 o al correu ccnavas@bcn.cat. Cal estar registrat/ada com a usuàri/ària de l'equipament per a fer la reserva.\nCUINA ANTIINFLAMATÒRIA (ECO) (Ds 10.30h)\nProfessor/a: HOMAR MARTI, MERCE\nNo es tracta d’una dieta d’aprimament. Es tracta de cuidar l’alimentació en casos d’al·lèrgies, problemes de pell, inflamacions intestinals o artritis. L’objectiu d’aquest taller és aclarir quins aliments no ens afavoreixen i explicarem les propietats terapèutiques dels aliments que cal potenciar. Farem receptes gustoses i variades. Utilitzarem aliments de proximitat, ecològics i de temporada. Cal dur davantal i carmanyola.\nInformació adicional:Caldrà abonar un suplement de 8,00 € per material el primer dia de classe\nCal reserva prèvia per cadascun dels seminaris i itineraris. La reserva es podrà fer presencialment a la recepció del centre, al telèfon 93 349 35 22 o al correu ccnavas@bcn.cat. Cal registrar-se com a usuari/ària del Centre. La reserva es podrà fer quan no estigui habilitada la inscripció online. La inscripció es podrà fer online als seminaris i itineraris del mes en curs (seminaris i itineraris de gener al gener, els de febrer al febrer, etc.) El pagament es farà un cop el Centre confirmi que es fa l’activitat si s'ha fet reserva prèvia. Si s'ha fet la inscripció telemàtica, el pagament es fa al mateix moment de la inscripció. A partir de 7 dies abans de la data d’inici del seminari, no es retornaran els diners de la inscripció, en tots els casos. L’import de la inscripció només serà retornat si l’organització anul·la el seminari per no arribar al mínim de places establertes. En els seminaris el preu del material serà abonat el metàl·lic i just a la recepció del centre, en el moment de la inscripció, es facilitarà un rebut acreditatiu del pagament. Les inscripcions online tindran uns dies abans de la data d'inici de l'activitat que abonar el preu del material a la recepció del centre. En ambdós casos, si no s’entrega, és motiu d’expulsió de l’activitat sense reton econòmic de l’import abonat per l’activitat. En els itineraris és imprescindible facilitar un número de telèfon mòbil per a poder posar-se en contacte. En els itineraris el dia de la sortida es pot veure modificat, en funció de la previsió meteorològica.\nPer beneficiar-te de la reducció de la tarifa per situació d'atur cal que entreguis la documentació (certificat de vida laboral o el darrer DARDO i el certificat d'empadronament de l'Ajuntament de Barcelona, tot ha d'estar actualitzat) i facis la inscripció presencialment al centre, en les dates establertes per l'organització. Sense cap documentació no es s’aplicarà aquest descompte. El descompte només és aplicable a un taller al trimestre, sempre que hi hagi places disponibles (no inclou seminaris, itineraris, tallers infantils, tallers familiars ni els intensius de juliol) i no te caràcter retroactiu.


Resum de la Mesa Sectorial de l'11 de juny | Noticia -\nRESUM MESA SECTORIAL DIVENDRES DIA 11 DE JUNY\nA la mesa sectorial d’avui divendres 11 de juny hem tractat els següents punts:\n1. Lectura i aprovació de l’acta de sessió núm. 275.\n2. Proposta de resolució pel procés d’adjudicació de destinacions provisionals (funcionaris en expectativa, en comissió de serveis, en pràctiques i aspirants a funcionaris) i de les instruccions que l’han de regir, com també les instruccions de substitucions.\n3. Modificació del procediment de tutorització dels funcionaris interins docents pel curs 2021-2022.\nPel que fa al punt 1, s’ha aprovat l’acta anterior.\nRespecte al punt 2, el procés d’adjudicació de funcionaris, opositors en pràctiques, interins i substitucions,\nEns informen de l'obligació de participar en el procés per als:\nFuncionaris de carrera amb destinació provisional: del 6 al 7 de juliol.\nFuncionaris en practiques (que aprovin les oposicions amb plaça), del 26 al 28 de juliol.\nFuncionaris interins admesos i interins exclosos per català, del 29 de juliol al 2 d’agost.\nEls funcionaris que no participin (a i b) se’ls adjudicarà una plaça d’ofici. Pels funcionaris interins admesos i els exclosos per català, si no participen quedaran no disponibles el primer trimestre.\nEs participarà mitjançant l’@Clave o el Portal del personal.\nPel que fa al perfilament de places a l’apartat 5.3, hem demanat en quina quantitat s’han incrementat aquests darrers cursos, i ens han respost que només per algunes places d’FP.\nPel que fa a l’ordre d’adjudicació es comença per:\nFuncionaris de carrera en comissions de serveis especialitzades, IEDIB, ATD i CEP\nFuncionaris de carrera en comissions de serveis PER EQUIPS DIRECTIUS\nfuncionaris de carrera AMB DESTINACIÓ PROVISIONAL\nFuncionaris de carrera en comissions de serveis PER RAONS DE SERVEI\nFuncionaris de carrera en comissions de serveis PER MOTIUS PERSONALS\nFuncionaris de carrera en comissions de serveis PER EQUIPS DIRECTIUS en primera destinació\nFuncionaris de carrera AMB DESTINACIÓ PROVISIONAL de la resta de casos\nFuncionaris de carrera en comissions de serveis PER MOTIUS PERSONALS D’ALTRES CA\nFuncionaris en practiques\nFuncionaris interins admesos\nFuncionaris interins exclosos per català\nS’obrirà un termini de 24 hores per reclamar a les llistes provisionals, sempre de manera telemàtica. Hem demanat que es canviï l’ordre d’adjudicació prioritzant les CS per motius personals, que són més necessàries, però no s’ha acceptat.\nEls funcionaris interins admesos podran fer dues seleccions: una tria de places preferents, i la resta de places sense preferència, que també podrà ordenar o s’assignaran d’ofici (per ordre ascendent de codi) en cas que la resta d’interins admesos no les hagin seleccionades.\nEns expliquen que l’ordre d’adjudicació d’interins consta de 4 fases:\nPrimera fase: places triades pels interins amb una discapacitat, si volen fer servir aquest dret preferent (per tal que les places que no triïn no vagin al setembre). Podran fer servir la priorització o anar per puntuació (procés ordinari).\nSegona fase: places preferents dels interins admesos. Primer els tutoritzats i després els no tutoritzats.\nTercera fase: places no preferents dels interins admesos. Primer els tutoritzats i després els no tutoritzats.\nQuarta fase: places triades pels interins exclosos per català. Només pels exclosos amb grau d’exclusió per català. Els exclosos de català sense cap titulació de català no podran participar aquí.\nPel que fa a les substitucions restaran els interins admesos i exclosos per català no adjudicats que podran triar voluntàriament vacants, vacants sobrevingudes, substitucions per a tot el curs i substitucions de durada determinada a partir del setembre. S’oferiran setmanalment pels tràmits ja coneguts: ordinari de cap de setmana (voluntari), extraordinari o urgent (aquí es poden apuntar també els qui no estan a llistes o exclòs pel màster universitari).\nEs manté la preferència a partir de l’1 de setembre als interins amb 55 anys i 10 d’experiència a la pública, després pels de menys de 55 amb 10 anys d’experiència a la pública. A continuació triaran substitucions la resta d’interins.\nEs proposa la continuïtat de l’interí a un mateix centre en determinats casos, com ampliacions de jornada.\nPel que fa al punt 3, tutorització dels funcionaris interins, ens informen que s’han de fer 30 dies efectius de treball efectiu al centre (sense computar permisos, llicències ni ITs ni vacances) i sempre que no hagi un informe desfavorable del director i inspector del centre.\nEns comuniquen que el període de tutorització comença el dia 1 de setembre de 2021 i finalitza el 17 de juny de 2022, per la qual cosa hem demanat perquè no es reconeix també fins el 30 de juny, però no s’ha acceptat.\nPel que fa als exclosos de la formació pedagògica i del català que s’han pogut tutoritzar, ens comuniquen que seran considerats tutoritzats durant el curs següent a aquell en què hagin esmenat el motiu. Per això també hem demanat si es pot tenir reconèixer des del mateix curs que s’esmeni, però no s’accepta.\nHem demanat quants de docents s’han tutoritzat enguany i quants d’aquests provenen de la concertada, i ens informaran a la propera mesa.\nHem reivindicat la voluntarietat total de tria de places pels interins, com a mesura per conciliar la vida laboral i familiar i que s’intentin ficar totes les places de plantilla i quota perquè funcionaris i interins puguin triar tot el ventall possible\nFinalment, ens sorprèn que no hagi cap proposta per part del Conseller sobre el pacte d’estabilitat que ajudi a calendaritzar les oposicions.\nTrobareu tota la informació a la web de Conselleria d'Educació i Formació Professional.


Societat Civil Catalana presenta una denúncia per l'ús dels centres públics el 9-N\nSocietat Civil Catalana ha presentat una denúncia perquè consideren que és il·legal votar en els instituts i demanen a la justícia que intervingui.\nRedacció 08/11/2014 - 20.03 Actualitzat 08/11/2014 - 20.50\nEls tres membres de SCC, entrant als jutjats.\nTres membres de l'entitat Societat Civil Catalana (SCC), contrària al 9-N, han presentat una denúncia davant el jutjat de guàrdia de la Ciutat de la Justícia de Barcelona. Consideren que és il·legal votar en els instituts i altres edificis públics perquè la consulta va quedar suspesa pel Tribunal Constitucional i demanen a la justícia que intervingui.\nRafael Arenas i Juan Arza, vocals de la junta directiva de Societat Civil Catalana, i el responsable d'esdeveniments, Sixto Cadenas, creuen que "la utilització de centres públics d'ensenyament per a la realització d'un acte que ha estat suspès pel TC suposa la vulneració" d'aquesta suspensió i els que ho fan incorren en els delictes de desobediència i prevaricació.\nSCC demana al jutjat que "investigui els delictes que es puguin haver comès com a conseqüència de les actuacions" i que adopti les mesures necessàries per posar fi a la preparació del procés participatiu.\n"Molts catalans, especialment els que tenen entre 16 i 18 anys, pensaran de bona fe que estan exercint la democràcia, quan el que estan exercint és la perversió de la democràcia", ha criticat Arenas, que ha considerat que el jutjat de guàrdia podria estar a temps de "frenar" el 9-N.\n"Hi ha jutges, fiscals i policies. El que fa falta és voluntat per utilitzar-los", ha dit.


L'Ajuntament fa anques enrere i accedeix a negociar amb Esquitxos de Blavor - CENT PER CENT\nL’Ajuntament fa anques enrere i accedeix a negociar amb Esquitxos de Blavor\nEsquitxos de Blavor, l’empresa concessionària de la piscina municipal des de fa gairebé dues dècades, va anunciar a l’Ajuntament fa algunes setmanes l’aturada del servei, després que la Sala, assessorada pels serveis jurídics de la casa, no hagués tengut en consideració les demandes que l’empresa havia anat fent els darrers mesos.\nEl 13 de juny passat, el ple de l’Ajuntament aprovà mantenir-se ferm en la seva postura, però avui, en ple extraordinari han decidit fer anques enrere i negociar amb l’empresa per tal d’assegurar el manteniment del servei. L’oposició s’ha abstingut en la votació d’aquest ple, que ha durat escassament mitja hora.\nEl bessó de la qüestió, segurament, rau en la finalització de la subvenció de 42.000 euros anuals que l’Ajuntament atorgava per al manteniment de les instal·lacions. Les opcions que hi havia damunt la taula ara mateix implicaven anar cap a la resolució del contracte de mutu acord entre Ajuntament i concessionària, o bé un trencament unilateral del contracte per part de l’empresa.\nAmanda Fernández, del PSOE, reconeix que “tots volem que el servei continuï i que hi continuï durant tot aquest temps que hi hagi negociacions”, però alertava que “si una empresa deixa de donar el servei per al qual s’havia compromès, no ha de ser l’Ajuntament qui l’hagi d’indemnitzar, sinó a la inversa”. Fernández, a més, recordà que “si s’ha de municipalitzar es municipalitza, com vàrem fer amb el servei d’abastiment d’aigua, que s’ha demostrat que funciona”.\nMiquel Oliver, de MÉS-Esquerra, ha advertit Rosselló que “sí que és una herència rebuda, però de Catalina Sureda i d’Antoni Pastor, que són membres de dos dels partits que formen l’equip de govern”. Oliver, a més, ha dit que es va fer “amb fantasmes d’haver estat una adjudicació a dit, o de dubtosa transparència”. L’exbatle també s’ha referit al benefici mutu que implica la concessió d’un servei i que en aquest cas, “la cosa comença a anar justa”.\nMÉS-Esquerra proposa que s’estudiï la municipalització del servei, o que, si més no, l’Ajuntament tengui esment del manteniment de les instal·lacions i que si es fa una concessió a una empresa esportiva, sigui amb la inclusió de clàusules socials que impliquin el gaudi de la piscina per part d’escolars, gent gran o usuaris dels serveis socials.\nprevious post: Troben sana i estàlvia la jove desapareguda a Palma\nnext post: L’Hospital de Manacor inicia les obres de condicionament de l’UCI


Estrès laboral i Tabaquisme – Prevencion\nInici / Notícies / Estrès laboral i Tabaquisme\nEstrès laboral i Tabaquisme\nL’estrès laboral té una incidència considerable en el nostre entorn, així, segons les estadístiques, és el segon problema de salut més denunciat relacionat amb la feina. Afecta gairebé un de cada quatre treballadors de la UE.\nA Espanya, i segons la “Enquesta Nacional de Condicions de Treball”. 2015 6ª EWCS – Espanya:\n“El patró de morbiditat és similar a l’observat en 2010, llevat de les prevalences de” mal de cap, fatiga visual “,” ansietat “i” cansament general “, que són estadísticament superiors en 2015”\nRecordem què és l’estrès:\nL’Institut Nacional de Seguretat i Higiene en el Treball ha definit l’estrès com la resposta fisiològica, psicològica i de comportament d’un individu que intenta adaptar-se i ajustar-se a pressions internes i externes. En l’àmbit laboral sorgeix quan es dóna un desajust entre la persona, el lloc de treball i la pròpia organització. El treballador percep que no disposa de recursos suficients per afrontar la problemàtica laboral i apareix aquest estat de “desbordament”, al que es denomina estrès produït per aquestes pressions esmentades que es denominen estressors. Aquests estressors poden ser de caràcter físic o de caràcter psicosocial.\nEls estressors psicosocials són aquells relacionats amb el contingut de la tasca o els relatius a l’organització del treball. No obstant això, en l’aparició de l’estrès també influeixen les característiques individuals que faran més o menys vulnerable a un treballador a aquest tipus de risc.\nL’estrès en el treball pot afectar qualsevol treballador de qualsevol nivell, en qualsevol sector i en empreses de qualsevol mida.\nCom es relaciona l’estrès amb el tabaquisme?\nEls símptomes de l’estrès laboral tenen dues conseqüències o manifestacions:\n1. Per a l’organització: – Absentisme laboral. – Elevada rotació del personal. – Problemes disciplinaris. – Violència i assetjament psicològic. – Menor productivitat. – Errors i accidents. – Majors costos d’indemnització o atenció sanitària.\n2. Per al treballador afectat:\nReaccions emocionals (irritabilitat, ansietat, problemes de son, depressió, hipocondria, alienació, desgast, problemes familiars).\nReaccions cognitives (dificultat per concentrar-se, recordar, aprendre coses noves, prendre decisions). – Reaccions conductuals (abús de drogues, alcohol i tabac, conducta destructiva).\nReaccions fisiològiques (problemes d’esquena, baixes defenses, úlceres pèptiques, problemes cardiològics, hipertensió).\nEl Tabaquisme és considerat per l’OMS (Organització Mundial de la Salut) com una addicció, amb importants repercussions en la salut dels ciutadans, sent considerada al nostre país com la principal causa individual de mort.\nNO. La nicotina en els cigarrets és un estimulant. Fa que llauna el cor més ràpid i que pugi la pressió arterial. La sensació de reducció d’estrès o de relaxació és temporal i és aviat substituïda per la síndrome d’abstinència\nBen al contrari, Fumar incrementa l’estrès. A més, el tabac no redueix les causes subjacents a l’estrès. Al temps, l’estrès és un element que impedeix a moltes persones deixar de fumar o un facilitador de la recaiguda.\nEn canvi, En deixar de fumar es redueix el nivell d’estrès i l’ansietat, relació que s’incrementa amb el temps de abstinencia.çLlegados a aquest punt, hem de saber què podem fer per prevenir i pal·liar els dos fenòmens, estrès i tabaquisme.\nTal com recorda l’Acord comunitari sobre Estrès aquestes mesures poden incloure:\nMESURES PREVENTIVES GENERALS SOBRE L’ORGANITZACIÓ:\nCanviar els sistemes de lideratge i direcció per altres en què es primen les habilitats per manejar els conflictes de forma adequada. Fomentar canvis en la cultura d’empresa que afavoreixin la correcta resolució de conflictes. Bon disseny del treball. Control del treballador sobre el seu propi treball amb capacitat de decisió i autonomia. Evitar conflictes i ambigüitat de rol. Fomentar l’estabilitat en l’ocupació. Fomentar la integració i el suport del grup. Tenir cura del clima laboral. Millora dels sistemes de comunicació.\nSOBRE EL MEDI AMBIENT FÍSIC DE TREBALL.\nSOBRE L’INDIVIDU: Campanyes d’estils saludables de vida. Tècniques de relaxació. Tècniques d’assertivitat.\nA nivell individual, hi ha estudis psicològics que evidencien l’èxit de determinats tractaments per deixar de fumar, com són: els programes psicològics multicomponents o teràpies conductuals multimodals. En la fase de preparació per a deixar de fumar es tracta d’incrementar la motivació i el compromís del pacient per l’abandonament del consum de cigarrets. En la fase d’abandó del tabac s’apliquen algunes de les estratègies existents per deixar de fumar.\nFinalment, a la fase de manteniment, un cop que el subjecte ha deixat de fumar, es tracta de potenciar l’abstinència a llarg termini mitjançant l’aplicació d’estratègies per prevenir les recaigudes\nEn la primera fase de motivació i compromís, vostè ha de trobar els “Motius per deixar de fumar”. Evidentment, cada un té els seus propis motius, alguns dels quals poden ser:\n1. Per la seva salut i aparença: menys probabilitats de tenir certes malalties, millor aspecte en pell, dents, ungles, etc.\n2. Pel seu estil de vida: més diners disponibles, millora de sentits (gust, olfacte …), temps per altres tasques.\n3. Per les seves éssers estimats: excel·lent exemple per als meus fills, i família i la seva pròpia autoconfiança.\nFeu una llista de tots els motius pels quals vol deixar de fumar i posi-la en un lloc on la vegi amb freqüència,\nPel que fa a la prevenció de recaigudes, Intenta anticipar els desencadenants de l’hàbit de fumar i desenvolupar formes de tractar amb ells. Aquestes són algunes recomanacions:\nAneu a llocs on no es permeti fumar. Passi més temps amb persones que no fumen.\nMantingui les mans ocupades: Jugui algun joc, com una cosa saludable o premi una pilota per l’estrès.\nRespiri profundament. Recordeu-vos dels motius pels quals voleu deixar de fumar.\nDeixar de fumar és possible i farà que vostè visqui més relaxat i amb millor salut.\nNo dubti a demanar ajuda o assessorament, la seva salut bé s’ho val.\nTècnica Prevenció Riscos Laborals Activa Mútua


EL TELÈFON INTEL·LIGENT 'PROJECT TANGO' DE GOOGLE UTILITZA LA TECNOLOGIA PRIMESENSE D'APPLE - APPLE NEWS\nEl telèfon intel·ligent 'Project Tango' de Google utilitza la tecnologia PrimeSense d'Apple\nDimecres, 16 d'abril de 2014 12:59 PDT per Juli Clover\nA principis d'any, Google va presentar 'Project Tango', un telèfon intel·ligent experimental que incorpora sensors 3D per permetre als usuaris mapejar entorns interiors i exteriors.\nEls informes van suggerir que les capacitats 3D del telèfon intel·ligent estaven alimentades pel xip de detecció 3D Movidius Myriad 1, però, segons resulta, Project Tango també funciona amb la tecnologia d'Apple. Juntament amb dos coprocessadors Myriad 1, Project Tango utilitza un sistema d'imatge 3D PrimeSense Capri PS1200 en un xip [ PDF ], tecnologia que Apple va adquirir quan va comprar PrimeSense a finals de l'any passat.\nEl xip PrimeSense inesperat es va descobrir en a enderrocament del telèfon intel·ligent Project Tango d'iFixit que s'ha publicat aquest matí.\nSembla ser el nou xip d'imatge 3D SoC Capri PS1200 de PrimeSense, inesperat per un parell de raons:\nTot just l'any passat, Apple va comprar PrimeSense, fabricant del maquinari de visió 3D de Kinect. Els especuladors van suposar que veurem aquest nou maquinari en un proper dispositiu iOS, amb la intenció de mapejar espais en 3D. Sembla que Tango va vèncer a Apple amb la seva pròpia tecnologia?\nEl telèfon intel·ligent Project Tango de Google és un dels primers dispositius mòbils que utilitza el diminutiu sensor Capri 3D i ofereix una visió del que Apple podria fer amb la tecnologia en el futur.\nProject Tango és essencialment una eina de mapes, que captura el món que envolta cada usuari per proporcionar indicacions, dimensions i mapes ambientals. Google també té previst utilitzar la tecnologia per crear jocs i aplicacions immersives de realitat augmentada que fusionin el món digital amb el món real.\nSegons iFixit, Project Tango funciona de manera molt semblant al Microsoft Kinect original, que també utilitzava tecnologia desenvolupada per PrimeSense. Tango mostra una graella brillant de punts que són capturats pels sensors IR per crear un mapa de profunditat.\nJuntament amb el xip Capri 3D i els coprocessadors de visió Myriad, Project Tango incorpora quatre càmeres separades per capturar el seu entorn. Es diu que Amazon està treballant en un dispositiu similar que incorpora diverses càmeres per al mapeig en 3D i amb Google i Amazon treballant en projectes 3D, és raonable suposar que Apple també està experimentant amb la tecnologia.\nNo hi ha hagut cap indici que Apple tingui la intenció d'incorporar la tecnologia PrimeSense al proper iPhone 6, però s'ha rumorejat capacitats de control de moviment similars a la Kinect per al descodificador d'Apple TV de nova generació, de manera que el primer dispositiu d'Apple a utilitzar la tecnologia PrimeSense. pot ser molt bé l'Apple TV. Project Tango demostra que els xips 3D de PrimeSense estan preparats per a dispositius mòbils i és probable que l'empresa segueixi desenvolupant els seus xips Capri, millorant la tecnologia per a la possible inclusió en futurs iPads i iPhones.\nResum relacionat: Ulleres de poma Fòrum relacionat: Ulleres Apple, AR i VR\nCorretja de mides d'Apple Watch sèrie 6\ncom obtenir un registre de pantalla\nCom puc finalitzar una subscripció a itunes\ncom pots canviar el teu nom al teu iphone\nmagsafe per a macbook pro 2016


egarenc: 3r de Batxillerat\n3r de Batxillerat\nAhir Mariano Rajoy va incloure l’educació al seu discurs d’investidura. A priori això és bo ja que el nostre sistema no dóna els resultats que ens agradaria que donés. Ara bé, en aquests temps que corre hagués estat el més comú escoltar-lo parlar d’educació per anunciar retallades; però no va ser només així.\nAlumnes de la Universitat Autònoma de Barcelona.\nRajoy va proposar una reforma molt concreta en l’educació secundària, va proposar “aplicar un batxillerat de 3 anys”. La proposta s’emmarca en una intenció genèrica d’elevar el nivell cultural mitjà del país. Jo, que vaig acabar batxillerat fa tot just un any i mig, em crec legitimat per apuntar una sèrie de consideracions sobre aquesta reforma.\nAllargar els estudis de batxillerat 1 anys més, amb el mateix esquema que el batxillerat actual (és a dir, amb la meitat d’assignatures específiques i l’altra meitat de comunes –català, castellà, anglès, història i filosofia- ) és un error. No som pocs els estudiants que acabem el batxillerat amb unes ganes enormes de poder passar definitivament als estudis universitaris, que només són de la nostra especialitat i són els que ens motiven més. Si es tracta d’allargar l’agonia de l’estudiant a l’institut, m’hi posiciono fermament en contra.\nD’altra banda, si l’excusa és elevar el nivell mitjà de coneixement a tot l’estat també ho pot portar a terme a través de reformes estructurals de la formació de professors i dels continguts que es donen a tota l’educació secundària. A més a més, si volgués elevar el nivell mitjà de tots els ciutadans, aquest increment d’un any és lògic fer-ho a l’educació obligatòria i no en la post-obligatòria. Ja sé que això comportaria molts problemes perquè encara obligaries a estar-se a les aules un any més a aquells que només molesten, però amb aules reduïdes això perd importància.\nAra bé, sí que se m’ocorre una opció d’implantació d’un tercer any de batxillerat que pot ser molt útil i engrescador pels estudiants. Es tracta d’un any de preuniversitat. No són pocs els estudiants que arriben a la universitat i troben grans dificultat per encarar les exigències d’aquest nivell educatiu, així que preparar un any específicament els estudiants pot ajudar a incrementar el nivell que s’imparteixi a les facultats i suavitzar el traspàs de l’institut a la universitat.\nEn aquest anys preuniversitari (no vull dir-li 3r de batxillerat perquè això suposa el mateix esquema d’estudis), s’haurien de dividir els estudiants per branques de coneixement definides pel grau que vulguin cursar posteriorment i donar una molt bona base únicament de les matèries bàsiques a la universitat. Fins i tot podria ser positiu ja estar inscrit a la carrera que es vol fer per poder fer el curs preuniversitari.\nÉs a dir, tots els estudiants d’enginyeries podrien fer un any en profunditat i exclusivitat de matèries com matemàtiques, física o química. Els de lletres podrien fer idiomes amb profusió i anar ben preparats a la universitat a adquirir coneixement avançat, no haver d’ensenyar coneixement base.\nNo sé per quin camí vol el PP fer la reforma, però espero que la faci des d’un mínim de consens amb altres forces polítiques ja que tocar l’educació per decret amb una majoria absoluta no em fa bona espina.\nPosted by Albert S. Carmona at 23:14\nLabels: educació, espanya, política, pp\nDavid 12 January 2012 at 15:36\nDoncs estic totalment a favor de la proposta que poses, ja que molts estudiants que actualment cursem enginyeries o altres graus més tècnics o científics, tenim certes llagunes de coneixements bàsics. Sobretot en materies de matemàtiques o física/química, que podrien perfectament impartir-se 1 o dues hores més a la setmana en batxillerat.\nVic torna al segle XV amb el seu Mercat Medieval\nMerkel i Sarkozy imposen les decisions d’Europa\nSegueix el clàssic en directe\nPoned negritas, malditos


Data del document 21/05/2013\nNúmero del document AAM/0098/2013\nNúmero de control 13149053\najuda de la UE (23)\nregió dependent de la pesca (2)\npesca marítima (19)\nAmetlla de Mar, l' (981)\nAmpolla, l' (696)\nSant Carles de la Ràpita (1053)\nSant Jaume d'Enveja (452)\nL’àmbit territorial elegible per al finançament de Catalunya quant a l’Eix prioritari 4, d’acord amb el que estableixen els apartats 4 i 5 de l’article 43 del Reglament (CE) núm. 1198/2006, és el comprès pels municipis de l’Ametlla de Mar, l’Ampolla i Deltebre, a la comarca del Baix Ebre, i d’Amposta, Sant Carles de la Ràpita, Sant Jaume d’Enveja i Alcanar, a la comarca del Montsià.\nLa Llei 2/2010, de 18 de febrer, de pesca i acció marítimes, a l'article 86 atribueix al Departament d’Agricultura, Alimentació i Acció Rural la gestió de tots els ajuts públics destinats al millorament de la pesca i les estructures pesqueres de Catalunya, tant els que figuren als seus pressupostos com les subvencions territorialitzables de la Unió Europea i de l’Estat.\nLa Generalitat de Catalunya, mitjançant l’Acord de Govern de 22 d’abril de 2008, va aprovar el Programa operatiu de Catalunya del FEP per al període 2007-2013, aprovat per la Comissió Europea mitjançant la Decisió C (2007) 6615 de 13 de desembre de 2007 i modificat en data 12 de desembre de 2012 per Decisió d’execució de la Comissió. En aquest programa s’inclou l’Eix prioritari 4, referent al desenvolupament sostenible de les zones de pesca. L’estratègia de l’Eix prioritari 4 fomenta l’adopció de mesures d’actuació entre les assenyalades a l’article 44 del Reglament (CE) núm. 1198/2006.\nAquests ajuts han estat convocats els anys 2010, 2011 i 2012 mitjançant les ordres AAR/392/2009, de 19 d’agost, AAR/385/2010, de 12 de juliol, i AAM/209/2012, de 3 de juliol, respectivament.\nUn cop feta la valoració del resultat d’aquestes convocatòries, el Departament considera adient la publicació de la convocatòria d’ajut corresponent a l’any 2013.\nAprovar les bases reguladores per a l’aplicació de les mesures de l’Eix 4 del Programa operatiu del Fons Europeu de la Pesca per a Catalunya 2007-2013, per al desenvolupament de les zones dependents de la pesca, les quals es publiquen a l’annex 1, i els criteris de puntuació que es detallen a l’annex 2 i les taules de conversió de puntuació en percentatge d’ajut de l’annex 3 d’aquesta Ordre.\n2.1 Convocar els ajuts per al desenvolupament de les zones dependents de la pesca per a l’any 2013 d’acord amb les bases reguladores i els criteris de puntuació aprovats a l’article 1 precedent.\n2.2 El termini de presentació de sol·licituds és d'un mes, que computa des de l’endemà de la publicació de l’Ordre en el DOGC.\n2.3 Els ajuts que estableix aquesta Ordre, que tenen el caràcter de cofinançats per la Unió Europea d’acord amb el que preveu el Programa operatiu del FEP per a Catalunya 2007-2013, són a càrrec de la partida pressupostaria AG05/D/770001000/6140 del pressupost del DAAM per a l’any 2013. L’aportació del DAAM és de 340.000,00 euros, que representa el 50% del cofinançament d’aquests ajuts. El 50% restant correspon a l’aportació del FEP per un import de 340.000,00 euros. La tramitació d’aquests ajuts s’efectua d’acord amb el procediment establert en el capítol I del títol VIII, sobre gestió financera, del Reglament (CE) 1198/2006.\n2.7 El termini màxim per emetre la resolució i notificar-la per escrit a la persona sol·licitant és de tres mesos des de la data en què finalitza el termini de presentació de sol·licituds. En cas de manca de resolució expressa, la sol·licitud es considera desestimada per silenci administratiu.\n2.8 Per a aquesta convocatòria les persones beneficiàries han de realitzar les actuacions objecte dels ajuts i justificar-les d’acord amb el punt 12 de l’annex 1 en el termini que estableixi la resolució de concessió i que no podrà ser més tard del 15 de novembre de 2013.\n2.9 Contra la resolució de concessió de la persona titular de la Direcció General de Pesca i Afers Marítims, es podrà interposar recurs d’alçada davant el conseller o consellera d’Agricultura, Ramaderia, Pesca, Alimentació i Medi Natural en el termini d’un mes a comptar de l’endemà de la notificació de la resolució, sens perjudici que se’n pugui interposar qualsevol altre que es consideri adient.\n2.10 Els ajuts concedits a les persones físiques per un import superior a 3.000,00 euros i els ajuts concedits a persones jurídiques es faran públics al web http://www.gencat.cat/agricultura/ajuts/, fent ús dels mitjans electrònics establerts. Els ajuts que superin els 3.000,00 euros es publicaran, a més, en el Diari Oficial de la Generalitat de Catalunya.\nA aquest efecte, presentaran una sol·licitud d’inspecció al grup d’acció local adreçada al DAAM acompanyada del projecte d’inversió o, en el supòsit d’adquisició d’equips i/o maquinària, de memòria i factures proforma. Si finalment no es presenta la sol·licitud d’ajut en el període que estableix la convocatòria dels ajuts immediatament posterior, l’acta d’inspecció del fet que no s’han iniciat actuacions queda sense efectes.\nL’objecte dels ajuts que estableix l’Ordre és regular l’aplicació de les mesures que preveu la programació aprovada a l’Eix 4 del Programa operatiu del FEP de Catalunya 2007-2013 i que van adreçades al desenvolupament de les zones dependents de la pesca i que es gestionen amb la col·laboració del grup d’acció local seleccionat d’acord amb l’Ordre AAR/538/2008, de 9 de desembre.\n–2 Àmbit d’aplicació\n2.1 L’àmbit d’aplicació dels ajuts per desenvolupar l’Eix 4 del Programa operatiu FEP 2007-2013 a Catalunya és el següent:\nComarca del Baix Ebre: municipis de l’Ametlla de Mar, l’Ampolla i Deltebre.\nComarca del Montsià: municipis d’Amposta, Sant Carles de la Ràpita, Sant Jaume d’Enveja i Alcanar.\n2.2 El grup d’acció local encarregat de la gestió és el Grup d’Acció Local Litoral Costa de l’Ebre.\n3.1 Els ajuts establerts en aquesta Ordre tenen la finalitat de donar suport a projectes de foment d’activitats de suport al desenvolupament sostenible i a la millora de la qualitat de vida en zones de pesca segons l’estratègia de desenvolupament establerta pel grup d’acció local i aprovats pel DAAM, i concretament les següents:\nMesura 1. Revalorització de productes.\nSubmesura 1.1. Projectes de millora de l’explotació comercial dels productes del mar i de l’aqüicultura per tal de millorar la renda del sector pesquer i aqüícola i les xarxes comercials i productives d’aquests productes.\nSubmesura 1.2. Projectes de promoció de la instal·lació de petites pesqueries i de les activitats relacionades amb el sector turístic en petites i mitjanes explotacions, amb l’objectiu de mantenir el nivell econòmic de les zones relacionades amb el sector pesquer i aqüícola.\nMesura 2. Diversificació econòmica.\nSubmesura 2.1. Projectes de reestructuració i reorientació de les activitats econòmiques, en particular a través de la promoció d’activitats de turisme ecològic, sempre que aquestes accions no donin lloc a un augment de l’esforç pesquer ni a un impacte ambiental no sostenible.\nSubmesura 2.2. Projectes que contribueixin a la diversificació d’activitats a través de la promoció de la pluriactivitat dels treballadors del sector relacionat amb les activitats pesqueres, mitjançant la creació de llocs de treball addicionals o de substitució fora del sector pesquer i que contribueixin a millorar la rendibilitat econòmica d’aquest sector.\nMesura 3. Millora de la qualitat ambiental.\nSubmesura 3.1. Projectes que afavoreixin les activitats que tinguin per objecte protegir el medi marí, lacunar i costaner, per tal de mantenir-ne l’atractiu per a les generacions futures, regenerar i desenvolupar els pobles costaners o de les llacunes i protegir-ne i capitalitzar-ne el patrimoni cultural i arquitectònic d’una manera sostenible i integrada amb el medi ambient.\nSubmesura 3.2. Projectes d’establiment de mesures que contribueixin a la recuperació del potencial de producció del sector pesquer i aqüícola que hagi resultat afectat per catàstrofes naturals o industrials que hagin posat en perill el teixit productiu i comercial d’aquest sector.\nMesura 4. Cooperació nacional i transnacional.\nSubmesura 4.1. Projectes de cooperació interregional i transnacional entre els interessats de les zones pesqueres i costaneres, principalment mitjançant la instal·lació de xarxes de col·laboració i la difusió de bones pràctiques d’actuació professional, amb la finalitat d’afavorir la sinergia d’esforços destinats al manteniment i a la promoció sostenible de les activitats econòmiques relacionades amb el sector pesquer i aqüícola d’aquestes zones.\nSubmesura 4.2. Projectes que afavoreixin l’adquisició de les competències i les habilitats que calguin i que estiguin relacionades amb l’àmbit de l’organització i de la presentació pel que fa a la preparació i a l’aplicació de l’estratègia de desenvolupament local sostenible en zones pesqueres i/o aqüícoles.\n3.2 No són subvencionables les despeses pels conceptes següents:\na) Qualsevol impost, tribut, gravamen, taxa, recàrrec, sanció. Pel que fa a l'impost sobre el valor afegit només serà subvencionable l’IVA no recuperable, quan sigui a càrrec de manera efectiva i definitiva d'una persona beneficiària, llevat de persones que no són els subjectes passius a què es refereix l'article 4, apartat 5, paràgraf primer, de la Sisena Directiva 77/388/CEE del Consell, de 17 de maig de 1977, en matèria d'harmonització de les legislacions dels estats membres relatives als impostos sobre el volum de negocis-sistema comú de l'impost sobre el valor afegit: base imposable uniforme.\nb) Els interessos deutors i qualsevol altra despesa financera no relacionada amb l’execució material del projecte.\nc) Les despeses de constitució i primer establiment d'una societat o altra persona jurídica.\nd) Les transferències de la propietat de les empreses.\ne) Les despeses corrents de les empreses.\nf) Les despeses relacionades amb el personal assalariat de la persona sol·licitant o dels socis/sòcies en el cas de societats.\ng) Les despeses generals corresponents als honoraris d’arquitectes, enginyers, consultors, els estudis de viabilitat i l’adquisició de llicències i patents que excedeixin en conjunt el 12% del cost subvencionable.\nh) L’adquisició de terrenys per un cost superior al 10% del total de despeses subvencionables de l’operació de què es tracti. Serà condició indispensable per a la subvenció de l'adquisició de terrenys l'obtenció d'una certificació d'un expert independent qualificat que confirmi que el preu d'adquisició del terreny no és superior al seu valor de mercat.\ni) Qualsevol inversió en habitatge.\nj) La urbanització que no estigui relacionada amb l'activitat del projecte que es pretén finançar.\nk) La compra de maquinària, instal·lacions, materials i equips usats així com el seu muntatge.\nl) Les despeses originades per reparacions o la mera reposició d’inversions anteriors, llevat que la nova adquisició correspongui a inversions diferents de les anteriors, bé per la tecnologia utilitzada o bé pel seu rendiment.\nm) L’adquisició de béns mobles amb vida útil inferior a cinc anys.\nn) Els elements de transport, llevat que estiguin incondicionalment vinculats a les operacions objecte de finançament.\no) L’organització i assistència a diades, fires i congressos.\np) Els pagaments en efectiu.\n–4 Persones beneficiàries\nPoden ser beneficiàries d’aquests ajuts les persones físiques o jurídiques que compleixin els requisits següents:\na) Que duguin a terme inversions en l’àmbit territorial determinat a l’apartat 2.1 d’aquestes bases reguladores.\nb) Que duguin a terme actuacions adreçades a alguna de les mesures de l’apartat 3.1 d’aquestes bases reguladores i que, dins de les estratègies i les prioritats aprovades, siguin seleccionades i proposades pel grup d’acció local com a mesures de desenvolupament de l’Eix 4 del FEP i aprovades per la Direcció General de Pesca i Afers Marítims.\nc) Pel que fa a les operacions que tinguin per objecte cobrir la mesura 2 de l’apartat 3.1 d’aquestes bases, cal que el beneficiari sigui o bé persona física professional del sector de la pesca, o bé empresa o entitat del sector de la pesca participada majoritàriament per persones físiques, empreses o entitats del sector pesquer.\nd) En el cas d’associacions i fundacions, tenir els estatuts adaptats a la Llei 5/2011, de 19 de juliol, de modificació de la Llei 4/2008, de 24 d’abril, del llibre tercer del Codi civil de Catalunya relatiu a les persones jurídiques, abans del 31 de desembre de 2012.\n–5 Tipus i quantitat dels ajuts\n5.1 L’ajut té caràcter de subvenció directament aplicable a les despeses ocasionades per al desenvolupament de la zona dependent de la pesca detallada a l’apartat 2.1 d’aquestes bases reguladores.\n5.2 La quantia màxima financera destinada a aquesta convocatòria d’ajut i l’aplicació pressupostària a la qual s’ha d’imputar és la que es determina a la convocatòria corresponent.\n5.3 La determinació de la quantia dels ajuts s’ha de dur a terme en funció de la disponibilitat pressupostària, d’acord amb els criteris de selecció de projectes i de prioritat que s’estableixen a l’apartat 6 d’aquestes bases reguladores, dels criteris de puntuació de l’annex 2 i de les taules de conversió de puntuació en percentatge d’ajut en l’annex 3.\n5.4 L’import de l’ajut atorgat en una convocatòria no pot ser superior a 100.000,00 euros per persona beneficiària i només s’admetrà una sol·licitud per persona beneficiària. En cas que una persona presenti dues o més sol·licituds d’ajut, el DAAM tindrà per presentada només aquella que resulti prioritària d’acord amb les prioritats establertes a l’apartat 6, previ tràmit d’audiència a la persona sol·licitant.\n–6 Selecció de projectes i criteris de prioritat\n6.1 En la selecció dels projectes el grup d’acció local ha de promoure i prioritzar les sol·licituds d’inversions i actuacions en l’àmbit de la incorporació de la dona i els joves de menys de quaranta anys en el sector pesquer. A més, s’estableixen les prioritats següents:\na) Prioritat 1: Projectes de desenvolupament relacionats directament amb el sector pesquer i/o aqüícola.\nProjectes que millorin o realitzin la transformació o comercialització de productes pesquers i/o aqüícoles.\nProjectes que promoguin la creació d’empreses.\nProjectes que promoguin la creació de llocs de treball.\nProjectes que incorporin tecnologies de la informació.\nProjectes que promoguin la innovació.\nProjectes d’implantació de mesures de qualitat ambiental.\nb) Prioritat 2: Projectes de desenvolupament d’activitats que directament englobin gent dels sectors pesquer i/o aqüícola.\nProjectes de valorització patrimonial.\nc) Prioritat 3: Projectes de desenvolupament d’activitats que incideixin indirectament en els sectors pesquer i/o aqüícola.\nProjectes que incorporin les tecnologies de la informació.\nProjectes que incorporin propostes o accions transnacionals.\nProjectes que incorporin convenis de col·laboració amb grups de desenvolupament de l’Eix 4 del FEP.\n6.2 El grup d’acció local pot seleccionar, proposar i tramitar projectes fins a l’import màxim de despesa pública que determini la convocatòria corresponent i d’acord amb els nivells de participació financera que s’estableixen en l’apartat 7 d’aquestes bases reguladores.\n–7 Limitacions, nivells de participació financera\n7.1 Als efectes d’aquestes bases reguladores són inversions productives les que tenen com a objectiu afavorir una activitat econòmica amb uns beneficis potencials per al promotor del projecte.\nLes inversions no productives són les que no suposen l’inici de cap activitat econòmica, o aquells projectes d’interès públic que, malgrat que puguin incloure algun tipus d’activitat econòmica, no suposen cap competència empresarial al territori i on el que es persegueix és la rendibilitat social i la dinamització del territori.\n7.2 D’acord amb l’annex 2 del Reglament (CE) 1198/2006, del Consell, de 27 de juliol de 2006, relatiu al FEP, pel que fa als límits de la participació financera pública (A) i de la contribució de la persona beneficiària privada (B) de les operacions referides a l’article 44 del Reglament (mesures subvencionables per al desenvolupament sostenible de zones de pesca) s’estableix que les inversions no productives pertanyen al grup 1 (A < 100%, B > 0%) i les inversions productives al grup 2 (A < 40%, B > 60%).\n7.3 Els ajuts dels projectes destinats a inversions no productives de les mesures de l’apartat 3.1 no poden superar el 100% de la inversió subvencionable, independentment del tipus d’ajut o de l’organisme que l’atorgui.\n7.4 Els ajuts dels projectes destinats a inversions productives de les mesures de l’apartat 3.1 no poden superar el 40% de la inversió subvencionable, independentment del tipus d’ajut o de l’organisme que l’atorgui.\n7.5 Els ajuts regulats en aquestes bases reguladores són incompatibles amb altres ajuts que procedeixin d’un altre instrument comunitari. Sense perjudici d’això, aquests ajuts seran compatibles amb altres que puguin concedir altres administracions públiques o ens públics o privats si la quantia total de participació pública no supera els límits que estableix l’apartat 7.2.\n–8 Concurrència amb altres ajuts\nEls ajuts regulats en aquestes bases reguladores són incompatibles amb altres ajuts que procedeixin d’un altre instrument comunitari. Sense perjudici d’això, aquests ajuts seran compatibles amb altres que puguin concedir altres administracions públiques o ens públics o privats si la quantia total de participació pública no supera els límits que estableix l’apartat 7.2.\n–9 Sol·licituds i documentació\n9.1 Les sol·licituds per acollir-se a aquests ajuts es formalitzaran en un imprès normalitzat que es podrà descarregar des del web http://www.gencat.cat/agricultura/ajuts/ o obtenir en qualsevol dependència del Departament d’Agricultura, Ramaderia, Pesca, Alimentació i Medi Natural. Aquestes sol·licituds s’adreçaran a la Direcció General de Pesca i Afers Marítims, es presentaran, preferentment, a l’oficina tècnica de gestió del Grup d’Acció Local (c. Corsini, 1, 43870 Amposta) dins el termini establert en la convocatòria i sense perjudici de fer ús de la resta de mitjans que estableixen la Llei 30/1992, de 26 de novembre, i la Llei 26/2010, de 3 d’agost. Les sol·licituds presentades fora de termini no s’admetran a tràmit.\n9.2 Amb les sol·licituds s’ha d’adjuntar la documentació que es detalla a continuació. No obstant això, no caldrà presentar la documentació que ja s’hagi presentat anteriorment en el DAAM i les dades de la qual no hagin variat i continuïn essent vigents. En aquest cas, quan s’iniciï el procediment administratiu en una oficina del DAAM diferent d'aquella on es va presentar la documentació caldrà indicar en l’imprès de sol·licitud en quin procediment, campanya o any i unitat del DAAM es va aportar la documentació requerida.\na) Verificació de les dades d’identitat de la persona sol·licitant o de qui la representi corresponents al DNI/NIF/NIE o un altre document que l’acrediti, si s’escau, en cas de no haver autoritzat el DAAM a obtenir aquesta informació, d’acord amb el que estableix l’apartat 9.4.\nb) Acreditació de la representació per qualsevol mitjà vàlid en dret que en deixi constància, si és procedent.\nc) En el cas de persones jurídiques, còpia de les escriptures i/o estatuts registrats de l’entitat sol·licitant, si escau. Si aquesta documentació està disponible en el Registre d’entitats jurídiques o en el Registre de cooperatives el DAAM ho verificarà d'ofici.\nd) En el cas de persones jurídiques, certificat de l’acord de l’òrgan competent segons els estatuts de l’entitat per sol·licitar l’ajut i acceptar els compromisos corresponents.\ne) Documentació descriptiva de les inversions que cal efectuar: memòria o projecte tècnic de les actuacions per a les quals se sol·licita l’ajut. Aquest document ha d’incloure una descripció detallada de les obres o actuacions i el pressupost previst desglossat. A més, el projecte tècnic ha d’incloure els plànols de les obres o instal·lacions. Aquesta documentació s’haurà de presentar també en un suport digital.\nf) En el cas d’inversions productives, estudi de viabilitat econòmica del projecte d’inversió.\ng) Factures proforma de les empreses proveïdores.\nh) Quan l’import de la despesa subvencionable superi les quanties establertes en el Reial decret legislatiu 3/2011, de 14 de novembre, pel qual s’aprova el Text refós de la Llei de contractes del sector públic per al contracte menor, el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l’obra, la prestació del servei o el lliurament del bé, llevat que per les seves característiques especials no existeixi en el mercat suficient nombre d’entitats que els realitzin, prestin o subministrin, o llevat que la despesa s’hagi de realitzar amb anterioritat a la subvenció. L’elecció entre les ofertes, que s’hauran d’aportar en la justificació, o, si s’escau, en la sol·licitud de subvenció, es realitzarà conforme a criteris d’eficiència i economia, i s’haurà de justificar expressament en una memòria l’elecció quan no recaigui en la proposta econòmica més avantatjosa.\n9.3 L’imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:\na) Que el compte on s’ha d’ingressar l’import de l’ajut inclòs en l’imprès de sol·licitud pertany a la persona beneficiària de l’ajut.\nb) Que no està sotmès a les causes que impedeixin adquirir la condició de persona beneficiària que estableix l’article 13 de la Llei 38/2003, de 17 de novembre, general de subvencions ni en els supòsits de l’article 99 del Decret legislatiu 3/2002, pel qual s’aprova el Text refós de la Llei de finances públiques de Catalunya.\nc) Que no ha sol·licitat cap altre ajut per a la mateixa finalitat, llevat del supòsit previst a l’apartat 7 d’aquestes bases, referit a la concurrència amb altres ajuts. En cas d’haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, cal comunicar-ho especificant la quantia, la data de concessió i l’ens concedent.\nd) Que compleix amb la quota de reserva per a la integració social del personal discapacitat que estableix la legislació vigent, si escau.\ne) Que l’empresa és una petita o mitjana empresa d’acord amb la definició establerta en la Recomanació 2003/361/CE de la Comissió, de 6 de maig de 2003, sobre definició de microempreses, petites i mitjanes empreses.\nf) En el supòsit que l’empresa tingui una plantilla igual o superior a vint-i-cinc persones, declaració del fet que l’empresa beneficiària ha previst, conjuntament amb els agents socials, els mitjans oportuns per prevenir i detectar casos d’assetjament sexual i d’assetjament per raó de sexe i per intervenir-hi en els seus centres de treball.\ng) Sobre la conformitat de les còpies que hagi aportat durant qualsevol fase del procediment amb l’original corresponent.\n9.4 La presentació de la sol·licitud de l’ajut per part de la persona interessada comportarà l’autorització al DAAM per obtenir els certificats o verificar les dades necessàries per a la tramitació de l’ajut a emetre per altres administracions públiques. Si la persona sol·licitant denega expressament l’autorització esmentada, mitjançant l’imprès de sol·licitud, cal que aporti el certificat o els certificats corresponents.\n9.5 Els beneficiaris dels ajuts adquireixen els compromisos següents:\na) Que durant el termini de cinc anys el projecte no patirà cap modificació significativa que afecti la seva naturalesa o condicions d’execució. En el cas de les inversions productives, que l’empresa mantindrà l’activitat econòmica durant almenys 5 anys.\nb) Portar la comptabilitat del negoci subvencionat d’acord amb la normativa vigent, amb un sistema de comptabilitat separat o un codi comptable adequat en relació amb totes les transaccions relacionades amb l'operació objecte de subvenció.\nc) En les operacions on la inversió es correspongui amb un cost subvencionable superior als 500.000,00 euros, el beneficiari ha de donar publicitat a l’ajut obtingut del Fons Europeu de la Pesca mitjançant cartells temporals durant l’execució de les obres i plaques permanents d’acord amb els articles 32 i 33 del Reglament (CE) núm. 498/2007 amb la declaració Invertim en pesca sostenible.\nd) Conservar la documentació justificativa de l'operació objecte de subvenció durant un termini de 3 anys a partir del tancament del programa operatiu del Fons Europeu de la Pesca.\n10.1 El procediment de concessió de la subvenció s’ha de fer en règim de concurrència competitiva.\n10.2 El personal tècnic del grup d’acció local, acompanyat del/de la responsable de Pesca Marítima dels Serveis Territorials del Departament d’Agricultura, Ramaderia, Pesca, Alimentació i Medi Natural a les Terres de l’Ebre, si s’escau, ha de comprovar i certificar el no-inici de les obres.\n10.3 El/La subdirector/a de general de Coordinació de la Direcció General de Pesca i Afers Marítims convocarà la Comissió d’elegibilitat que estableix l’article 3, la qual es reunirà per tal de determinar l’elegibilitat dels projectes d’acord amb la normativa vigent i la coherència amb els objectius del programa del grup.\n10.4 La Comissió d’elegibilitat acordarà la relació dels expedients d’elegibilitat favorable i desfavorable i, posteriorment, el/la cap de l’oficina comarcal del Montsià ha d’emetre l’informe d’elegibilitat del projecte i enviar-lo al grup d’acció local.\n10.5 Valoració dels projectes pel grup d’acció local.\nS’ha de constituir una comissió tècnica, la qual és l’òrgan col·legiat encarregat de valorar els projectes sobre els qual s'ha emès informe com a elegibles per la Comissió d’Elegibilitat.\nAquesta comissió tècnica ha d’estar formada per una persona tècnica del grup d’acció local, una persona tècnica proposada pel grup d’acció local, el/la cap de l’Oficina Comarcal del DAAM del Montsià.\nLa comissió tècnica s’ha de reunir per elaborar una fitxa tècnica de cada projecte que inclogui la puntuació dels barems establerts a l’annex 2.\n10.6 Selecció de projectes pel grup d’acció local:\nLa proposta de selecció dels projectes correspon a la junta directiva del grup d’acció local.\nLa junta directiva valorarà cada sol·licitud individualment sobre l’adequació del projecte al desenvolupament global del territori i sobre la probabilitat que el promotor porti a terme la inversió en el termini que s’estableixi en la resolució de concessió de la subvenció i puntuarà els projectes fins a un màxim de 6 punts per aquests dos conceptes. Aquesta puntuació es sumarà a la puntuació obtinguda a la fitxa tècnica elaborada per la comissió tècnica i determinarà l’ordre de prioritat de la sol·licitud i el percentatge d’ajut atorgat d’acord amb l’annex 3.\nLa junta directiva del grup d’acció local farà la proposta de selecció dels projectes subvencionables. Aquesta proposta en cap cas no podrà suposar una despesa superior a la disponibilitat pressupostària fixada en la convocatòria d’ajuts.\n10.7 La junta directiva ha de tramitar al/a la responsable de Pesca Marítima dels Serveis Territorials del DAAM a les Terres de l’Ebre els expedients amb una proposta d’aprovació o de desestimació per a cada projecte, i pel que fa als expedients seleccionats com a subvencionables la proposta ha d’incloure l’ordre de prioritat de la selecció, el percentatge de subvenció i de l’import de la inversió subvencionable.\n10.8 El/La responsable de Pesca Marítima dels Serveis Territorials del DAAM a les Terres de l’Ebre ha de revisar els expedients seleccionats i informar sobre l’adequació dels expedients a aquestes bases reguladores i l’import subvencionable dels projectes d’inversió.\n11.1 La Subdirecció General de Coordinació de la Direcció General de Pesca i Afers Marítims ha de dur a terme el control dels expedients que han rebut informe favorable del responsable de Pesca Marítima dels Serveis Territorials del DAAM a les Terres de l’Ebre i ha d’elevar la proposta de resolució a l’òrgan competent per emetre la resolució.\n11.2 En el cas que la suma dels imports de les subvencions superi la disponibilitat pressupostària, la Subdirecció General de Coordinació, a l’hora de fer les propostes de resolució, tindrà en compte l’ordre de prioritat proposat pel grup d’acció local segons l’apartat 10.6 en relació amb l’apartat 6.\n11.3 A la resolució de concessió es farà constar, com a mínim, el pressupost aprovat per a la despesa de l’actuació, la subvenció desglossada per organismes finançadors, la seva finalitat, el percentatge d’ajut concedit en base a les taules de conversió de puntuació de l’annex 3, la procedència dels fons amb els quals es finança l’ajut, el termini d’execució i de justificació de les inversions subvencionades i les condicions que haurà de complir la persona beneficiària. Així mateix, es farà constar que la fermesa de la resolució de concessió de l’ajut comporta que la persona beneficiària declara tàcitament que està al corrent de les seves obligacions amb l’Administració tributària, amb la Seguretat Social i amb la Generalitat de Catalunya.\n11.4 La resolució de concessió es pot modificar en cas d’alteració de les condicions que van determinar l’atorgament, siguin les relatives a la persona beneficiària o com a conseqüència d’una decisió de l’Administració. Són causa de modificació de la Resolució les modificacions de la normativa reguladora dels ajuts o noves interpretacions de la normativa procedents d’òrgans de la Comissió Europea, o les reprogramacions financeres del programa operatiu. També poden ser causa de modificació les subrogacions sempre que s’aporti tota la documentació necessària per a l’expedient de concessió de l’ajut i la persona que subroga reuneixi els requisits exigits a les persones beneficiàries.\n11.5 Cal sol·licitar a l’òrgan concedent, amb una anterioritat mínima de 2 mesos abans de la data de certificació de l’actuació, l’autorització prèvia per efectuar qualsevol canvi que, dins de la mateixa finalitat, es pugui produir en la destinació de la subvenció. L’òrgan concedent ha d’autoritzar expressament la modificació.\n–12 Justificació i pagament\n12.1 Les persones beneficiàries, en el termini màxim d’un mes després d’haver finalitzat les actuacions per les quals varen sol·licitar l’ajut, han de comunicar per escrit al grup d’acció local la finalització de les obres, actuacions i inversions, amb informació detallada de les actuacions dutes a terme, i adjuntar la documentació justificativa del pagament de les despeses objecte d’ajut.\n12.2 El termini establert a la resolució de concessió perquè la persona beneficiària justifiqui el l’execució de les actuacions i el pagament de les despeses no podrà ser més tard del que estableixi la convocatòria i en tot cas no podrà ser més tard del 15 de novembre de 2013, i només es podran concedir pròrrogues d’aquest termini de manera excepcional i per motius degudament acreditats, que es poden sol·licitar al/a la director/a general de Pesca i Afers Marítims. Aquestes pròrrogues s’han de sol·licitar 10 dies abans de finalitzar el termini màxim establert per a l’execució de les actuacions i no poden ser superiors a un termini que excedeixi la meitat del termini concedit inicialment, d’acord amb el que estableix l’article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú. Quan l’autorització de la pròrroga afecti un altre exercici pressupostari, resta condicionada a l’existència del crèdit adequat i suficient.\n12.3 La documentació justificativa a presentar és la següent:\na) Compte justificatiu, d’acord amb el model normalitzat que es podrà obtenir en qualsevol dependència del DAAM o al web http://www.gencat.cat/agricultura/ajuts/guiajustificacio/, acompanyada dels documents justificants del pagament. Com a justificants de la despesa s’han de presentar factures originals i una còpia i comprovants del pagament de les despeses. Els justificants han d’indicar amb tota claredat a quins conceptes del pressupost es refereixen.\nLa justificació del pagament de les actuacions subvencionables s’ha d’efectuar mitjançant els registres bancaris acreditatius de les transferències efectuades, de les lletres vençudes i de xecs reflectits en el compte des del qual s’han emès.\nb) Memòria justificativa, d’acord amb el model normalitzat que es podrà obtenir en qualsevol dependència del DAAM o al web http://www.gencat.cat/agricultura/ajuts/guiajustificacio/.\n12.4 Les activitats que no siguin susceptibles de comprovació material s’hauran de justificar mitjançant un informe o memòria en què es detalli l’activitat subvencionada, la finalitat que es volia aconseguir amb la subvenció i que es demostri que aquesta s’ha aconseguit.\n12.5 En cap cas no se subvencionen les despeses efectuades amb anterioritat a la sol·licitud de visita d’inspecció prèvia de no-inici de les actuacions o abans de la presentació de la sol·licitud d’ajut, ni les despeses amb data de pagament posterior al termini per justificar les actuacions establert a la resolució de concessió.\n12.6 Les persones beneficiàries de l’ajut també han d’aportar, si s’escau, la documentació actualitzada de la titularitat del lloc on s’efectua la inversió, que pot ser:\na) Nota simple del registre de la propietat.\nb) Còpia del contracte de lloguer, liquidat i registrat, amb una durada mínima de cinc anys.\nc) Còpia del contracte de cessió d’ús, liquidat amb una durada mínima de cinc anys.\nd) Concessió, autorització acreditativa de la disponibilitat de l’espai on es du a terme l’actuació o documentació acreditativa del fet que s’està tramitant la pròrroga de la seva titularitat.\n12.7 Per tal d’acreditar el compliment de la normativa mediambiental, les persones beneficiàries, quan s’escaigui, han d’aportar una còpia de la llicència, autorització o comunicació ambiental d’activitats, o si no, una còpia de la sol·licitud presentada. En els projectes en què aquesta llicència, autorització o comunicació ambiental d’activitats no sigui necessària, han d’aportar la documentació que ho justifiqui.\n12.8 En el cas de projectes que incloguin despeses d’obra civil, s’ha d’aportar còpia de la llicència municipal d'obres de l’Ajuntament corresponent.\n12.9 En el cas que els beneficiaris que es dediquin a activitats alimentàries i no estiguin exclosos de registre, cal que acreditin la inscripció en el Registre sanitari d'indústries i productes alimentaris de Catalunya (RSIPAC).\n12.10 Si es tracta d’un establiment industrial amb obligatorietat d’inscripció al Registre d'indústries agràries i alimentàries de Catalunya (RIAAC) d’acord amb l’article 5 del Decret 302/2004, de 25 de maig, el DAAM verificarà d’ofici que efectivament estigui inscrit.\n12.11 La compensació entre capítols de despesa (honoraris tècnics, obra civil i equipament), l’ha d’haver proposat el grup d’acció local i acceptat el DAAM sense modificar l’ajut total i sempre que cap d’aquests s’incrementi més del 10% de la previsió inicial.\n12.12 Excepcionalment es podran concedir bestretes fins a un màxim del 80% del total de la subvenció aprovada. Per tal de rebre la bestreta caldrà sol·licitar-la, en el termini de 10 dies un cop notificada la resolució d’atorgament de l’ajut, a la Direcció General de Pesca i Afers Marítims, que la podrà autoritzar en el termini d’un mes sempre que es constitueix una garantia per un import equivalent, incrementat en un 10%, que es dipositarà a la Caixa General de Dipòsits del Departament d'Economia i Coneixement. Resten excloses d'aquests requisits les corporacions, institucions de dret públic i les federacions i associacions que promoguin projectes d’interès col·lectiu. Si en el termini d’un mes no es respon a la sol·licitud de bestreta de forma favorable, es considerarà desestimada la sol·licitud.\n12.13 No s’admeten certificacions ni pagaments parcials i, si no es justifica la totalitat de les inversions aprovades a la resolució de concessió, s’ha d’aplicar a la certificació una reducció proporcional a la subvenció concedida segons la despesa realment justificada sempre que s’hagin assolit la finalitat dels ajuts.\n12.14 Els òrgans competents del DAAM comprovaran d’ofici el compliment dels requisits per accedir als ajuts, d’acord amb la documentació aportada amb la sol·licitud, i la informació disponible en les bases de dades i registres. A aquests efectes les persones beneficiàries han de facilitar tota la informació complementària que els sigui requerida pel DAAM.\n12.15 El pagament de la subvenció es realitzarà amb una certificació prèvia dels serveis competents del DAAM segons la qual l’activitat i la despesa realitzades estan degudament justificades, i s’efectuarà dins l’exercici pressupostari, sense perjudici de les excepcionalitats que es puguin produir.\n12.16 Per rebre l’import de les subvencions la persona beneficiària ha d’estar al corrent de les obligacions amb l’Administració tributària i amb la Seguretat Social en el moment que el DAAM dugui a terme les comprovacions corresponents amb l’Agència Estatal d’Administració Tributària i la Tresoreria General de la Seguretat Social, i no tenir deutes de cap mena amb la Generalitat de Catalunya. No caldrà aportar els certificats acreditatius en el cas de l’autorització al DAAM a què es refereix l’apartat 9.4.\n12.17 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d’acord amb el que estableix el Decret legislatiu 3/2002, de 24 de desembre, pel qual s’aprova el Text refós de la Llei de finances públiques de Catalunya.\n12.18 Els tècnics del grup d’acció local i els tècnics del Servei Territorial del DAAM a les Terres de l’Ebre han de verificar i comprovar, sobre el terreny, les inversions i/o actuacions dutes a terme d’acord amb la justificació de pagament.\n12.19 El/La responsable de Pesca Marítima dels Serveis Territorials del DAAM a les Terres de l’Ebre, un cop revisada la documentació justificativa i verificades les despeses, ha de certificar la despesa amb una proposta d’import de subvenció que s’ha de trametre a la Subdirecció General de Coordinació, la qual farà un control d’una mostra mínima del 5% dels expedients de justificació de pagament.\n12.20 La Direcció General de Pesca i Afers Marítims autoritzarà el pagament de la subvenció a la persona beneficiària final de l’ajut.\n–13 Invalidesa de la resolució de concessió i reintegrament de les quantitats percebudes indegudament\n13.1 Són causes d’invalidesa de la resolució de concessió, que comporten l’obligació de tornar les quantitats percebudes, les que estableix l’article 36 de la Llei 38/2003, de 17 de novembre, general de subvencions.\n13.2 També ha de fer el reintegrament de les quantitats percebudes i l’exigència d’interès de demora corresponent des del moment del pagament de l’ajut fins a la data en què s’acordi la procedència del reintegrament, en els casos que estableix l’article 37 de la Llei 38/2003, de 17 de novembre, general de subvencions, i l’article 99 del Decret legislatiu 3/2002, de 24 de desembre, pel qual s’aprova el Text refós de la Llei de finances públiques de Catalunya.\n13.3 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, general de subvencions, i les normes de desplegament. El procediment de reintegrament de subvencions, d’acord amb el que estableix la Llei 38/2003, de 17 de novembre, general de subvencions, s’ha de regir per les disposicions generals sobre procediment administratiu que estableix el títol VI de la Llei 30/1992, de 26 de novembre, del règim jurídic de les administracions públiques i el procediment administratiu comú, sense perjudici de les especialitats que s’estableixin en la normativa aplicable en matèria de subvencions.\n13.4 S’han de retornar les subvencions rebudes indegudament i els interessos de demora des del pagament de l’ajut, en cas que es comprovi amb caràcter general l’incompliment de les condicions de concessió dels ajuts, i en concret en els casos següents:\na) Obtenció de les subvencions sense tenir les condicions requerides.\nb) Incompliment de l’obligació de justificar les despeses i les actuacions.\nc) Incompliment de les finalitats per les quals es van concedir els ajuts, durant un període de cinc anys i des de la data de certificació de l’expedient.\n–14 Inspecció, control i avaluació\n14.1 El Departament d’Agricultura, Ramaderia, Pesca, Alimentació i Medi Natural, en qualsevol moment, pot revisar i controlar la gestió i l’aplicació d’aquests ajuts que faci el grup d’acció local i sol·licitar la informació i la documentació addicional que consideri adient per tramitar aquests ajuts i facilitar la informació requerida pels òrgans de control de les diferents administracions.\n14.2 El grup d’acció local ha de fer inspeccions de camp sobre el compliment de les finalitats i les condicions per les quals s’han concedit els ajuts, i verificar especialment els següents compromisos adquirits:\na) El manteniment de l’activitat subvencionada durant un període mínim de cinc anys des de la data de certificació de les actuacions.\nb) Quan escaigui, la presència de la publicitat dels organismes finançadors d’acord amb el punt c) de l’apartat 9.5 durant un període mínim de cinc anys des de la data de certificació de les actuacions.\n14.3 El grup d’acció local ha d'informar anualment la Direcció General de Pesca i Afers Marítims del resultat de les inspeccions realitzades.\n14.4 L’avaluació del programa i de l’aplicació dels ajuts s’ha de fer durant tot el període de programació, i d’acord amb el seguiment d’indicadors, amb la finalitat d’avaluar-ne les realitzacions, el resultat i els impactes de les estratègies dels programes gestionats pels grups, i s’ha de dur a terme d’acord amb les directius establertes per la Comissió Europea.\n14.5 Aquestes avaluacions serveixen de base per integrar els resultats assolits a l’avaluació general del Programa operatiu del FEP de Catalunya 2007-2013, del qual deriven les mesures aplicades pel grup d’acció local.\n–15 Infraccions i sancions\nEl règim sancionador aplicable a aquesta línia d’ajuts és el que preveuen la Llei 38/2003, de 17 de novembre, general de subvencions; el Decret legislatiu 3/2002, de 24 de desembre, pel qual s’aprova el Text refós de la Llei de finances públiques de Catalunya, i la Llei 30/1992, de 26 de novembre, sens perjudici de les especialitats que puguin derivar de la normativa sectorial aplicable.\nEn relació amb les declaracions responsables, aquestes comporten que la persona interessada disposa de la documentació pertinent acreditativa de les dades declarades. Si l’Administració comprova la inexactitud o falsedat de les dades declarades, aquest fet, amb l’audiència prèvia a la persona interessada, comporta deixar sense efecte el tràmit corresponent. Si aquesta conducta està tipificada com a infracció en la legislació aplicable, dóna lloc a la incoació de l’expedient sancionador oportú d’acord amb el règim sancionador a què fa referència l’apartat anterior.\nCriteris de puntuació a utilitzar per la comissió tècnica del grup d’acció local en la selecció de projectes\n1. Criteris de puntuació de les inversions no productives (fins a 50 punts).\n1.1 Característiques del promotor (fins a 5 punts valorats):\nPersones jurídiques públiques: 5.\nEntitats de l’economia social: 5.\nPersones jurídiques privades: 3.\nPersones físiques: 3.\n1.2 Coincidència amb l’estratègia del programa (fins a 23 punts valorats):\nDesenvolupament d'aspectes relacionats amb el sector pesquer o l’aigua: 1-5.\nDesenvolupament d'aspectes de qualitat ambiental: 1-5.\nDesenvolupament de tecnologia de la informació: 1-5.\nProjectes que generin activitats de litoral o marines: 1-5.\nDiversificació econòmica a la zona: 1-5.\nCreació de serveis turístics o de noves tecnologies: 1-5.\nMillora de la qualitat de vida de la població local: 2.\nValoració del patrimoni històric cultural i/o natural: 1-5.\nContribució a millorar la comercialització: 1-5.\nProjectes d’àmbit comarcal: 1-5.\nImplantació del promotor a la zona: 1.\nProjectes que implantin una activitat que fins ara no existia al territori: 1-5.\n1.3 Caràcter innovador (fins a 5 punts valorats):\nContribució a donar resposta a les necessitats locals d’innovació en qualsevol dels aspectes següents:\nSuposa la mobilització de la població local i la cohesió social: 1.\nMillora la identitat i imatge del territori: 1.\nSuposa la millora del medi ambient, la gestió de l’espai i dels recursos naturals: 1.\nAltres (projectes amb participació del sector en la diversificació – valorització de l’activitat a especificar, projectes que incorporin accions de participació activa del sector i la població, projectes que suposin innovació social): 1-2.\n1.4 Creació de treball (fins a 9 punts valorats):\nContractació de col·lectius prioritaris (dones, joves menors de 40 anys, persones aturades del sector pesquer i/o aqüícola i persones aturades de llarga durada): 1-3.\nL’acció contribueix a la consolidació de treball o serveix de suport i millora competitiva a activitats productives: 1-3.\nL’activitat genera treball directe en activitats de gestió, producció (3 punts per treball fix, 2 punts per treball temporal superior a 12 mesos, 1 punt per treball inferior a 12 mesos): 1-7.\n1.5 Modalitat de projecte (fins a 8 punts valorats):\nProjectes d‘inversió materials: 8.\nProjectes d‘inversió immaterials: 6.\nProjectes de no-inversió (despeses): 4.\n2. Criteris de puntuació de les inversions productives (fins a 50 punts).\n2.1 Característiques del promotor (fins a 7 punts valorats):\nIniciatives individuals (autoocupació): 3.\nDona promotora, promotor jove de menys de 40 anys: 4.\nIniciatives societàries o col·lectives: 3.\nParticipació superior al 25% de dones, joves i altres col·lectius prioritaris: 3.\nEmpreses de l’economia social: 7.\n2.2 Garanties de solvència dels promotors (fins a 3 punts valorats):\nExperiència empresarial de més d’un any en el sector: 1.\nExperiència empresarial en altres sectors: 1.\nExperiència en el sector en empresa aliena: 2.\n2.3 Creació de treball (fins a 9 punts):\nContractació de joves menors de 40 anys, dones i persones aturades provinents del sector de la pesca i/o aqüicultura): 1-3.\nPer cada contracte fix de treball: 3.\nPer cada contracte de treball temporal superior a 12 mesos: 2.\nPer cada contracte de treball temporal inferior a 12 mesos: 1.\nL’acció o activitat contribueix a la consolidació de llocs de treball o serveix de suport i millora competitiva a activitats productives: 1-3.\n2.4 Contribució a la correcció de desequilibris territorials (fins a 7 punts valorats):\nL’activitat o acció afecta col·lectius prioritaris (dones, persones menors de 40 anys, persones aturades de llarga durada i persones procedents de sectors en reconversió): 2.\nLa iniciativa suposa una millora competitiva d’aquesta sobre la mitjana territorial: 2.\nSuposa la instal·lació d’avanços tecnològics: 2.\nFixa la població a la zona com a conseqüència del mateix projecte (fins a 3 punts valorats):\nResidència del promotor (promotor individual o fórmules societàries) a la zona: 2.\nEl projecte suposa l’arribada de nous residents: 1.\nFacilita la concertació entre la vida laboral i familiar: 1.\n2.5 Caràcter innovador (fins a 6 punts valorats):\nProjecte d’innovació empresarial, de producte, de procés i de tecnologia: 1.\nContribueix a donar resposta a les necessitats locals d’innovació en qualsevol dels aspectes següents (fins a 5 punts valorats):\nMillora la identitat i la imatge del territori: 1.\nSuposa la millora de medi ambient, de la gestió de l’espai i dels recursos naturals: 2.\nCooperació entre diferents sectors (per exemple, pesca-turisme): 3.\nContribueix a la cohesió social del territori i suposa la implicació i/o mobilització de la població local: 1.\n2.6 Modalitat de projecte (fins a 3 punts valorats):\nPrimer establiment o trasllat d’una empresa de l’exterior que s’instal·li a la zona d’actuació: 3.\nCooperació empresarial: 3.\n2.7 Coincidència amb les estratègies del Programa (fins a 10 punts valorats):\nProjectes que millorin la comercialització de productes pesquers: 1-3.\nProjectes que generin noves oportunitats de treball en el sector pesquer a dones i joves menors de 40 anys, així com altres col·lectius desfavorits: 1-3.\nProjectes que impliquin aplicació de les noves tecnologies: 1-3.\nProjectes que generin activitats de litoral o marines: 1-3.\nProjectes que impliquin millores mediambientals: 1-3.\nProjectes que generin la creació d’empreses: 1-3.\nProjectes que impliquin recuperació de patrimoni: 1-3.\nProjectes que impliquin posada en valor de patrimoni: 1-3.\nProjectes que impliquin col·laboració entre organismes i/o entitats: 1-3.\n2.8 Contribució al desenvolupament sostenible i integració del medi ambient (fins a 5 punts valorats):\nIntegració del medi ambient al projecte per sectors productius amb valors a considerar com ara estalvi energètic, mesures de disminució d’impactes, inclosos els visuals, mesures de gestió d’aigua, mesura de reducció de contaminants i emissions, mesures de reciclatge i recuperació de subproductes: 1-3.\nSector primari: 2.\nMicropimes i serveis: 1.\nTaules de conversió de puntuació en percentatge d’ajut\nLa puntuació obtinguda per a cada projecte per l’aplicació dels barems de l’annex 2 d’acord amb la base 10.5 per la comissió tècnica sumada a la puntuació atorgada per la Junta Directiva d’acord amb la base 10.6 donarà lloc als percentatges de subvenció sobre el cost subvencionable de la inversió d’acord amb les taules següents:\n1. Taula per a les inversions no productives (màxim 56 punts):\nFins a 24 punts\nDe 25 a 29 punts\nDe 30 a 34 punts\nDe 35 a 39 punts\nDe 40 a 44 punts\nDe 45 a 49 punts\nDe 50 a 56 punts\nEls projectes on el beneficiari sigui el grup d’acció local tindran un 100% de l’ajut.\n2. Taula per a les inversions productives (màxim 56 punts):


Cassà de la Selva. L'Ajuntament crea el Club dels Col·laboradors per reconèixer la tasca dels ciutadans que participen regularment a l'Arxiu i la Ràdio municipal\nPublicat el Dimarts, 20 Desembre 2016 23:00 Escrit per Ajuntament de Cassà de la Selva\nEls 25 col·laboradors han rebut un carnet que els permetrà tenir una entrada gratuïta als espectacles de pagament de la Sala Centre Recreatiu i als concerts del Solfejant.\nMartí Vallès, alcalde de Cassà: 'Volem reconèixer i agrair la tasca de ciutadans que participen de forma regular i continuada amb una àrea de l'Ajuntament i que el seu paper és clau per garantir la continuïtat d'alguns serveis oferts al poble.'\nL'Ajuntament de Cassà ha presentat aquest vespre, a Can Trinxeria, el Club dels Col·laboradors, amb l'objectiu de reconèixer la tasca desinteressada que diversos ciutadans fan periòdicament a l'Arxiu Municipal i a Ràdio Cassà. Durant l'acte, l'alcalde, Martí Vallès, ha entregat els carnets del Club dels Col·laboradors als 25 ciutadans que participen de forma regular i continuada en aquestes àrees de l'Ajuntament. Amb aquest carnet els col·laboradors tindran entrada gratuïta als espectacles de pagament de la Sala Centre Recreatiu i als concerts del Solfejant de l'any 2017.\nL'alcalde, Martí Vallès, ha destacat la importància de la tasca voluntària, constant i desinteressada que fan les 25 persones del Club dels Col·laboradors. Vallès ha dit que la iniciativa neix perquè es volia trobar una fórmula per 'reconèixer i agrair la tasca de ciutadans que tenen un paper clau per garantir la continuïtat d'alguns serveis oferts al poble des del consistori.'


Ja som dijous! No sé vosaltres... però a mi la setmana em passa volant!\nPer avui vos he deixat a l'agenda tota la tasca per fer. Recordau que de socials vos hem donat un poc més de marge per fer-ho i avui queda cobert. Anau acabant-ho aquells que vos queda pendent i la resta, aprofitau per fer altres feines.\nTambé vos record, que sobretot heu d'intentar dur al dia les tasques a partir de dia 20/04/20. Pensau que aquestes són les que realment avaluarem cara al tercer trimestre. Confío en que ho estau fent molt i molt bé! 😊\nXerrant amb altres companys/es de feina... estavem pensant, a veure si hi ha la possibilitat que d'alguna manera poguem estar "virtualment" una miqueta més a prop... una videotrucada, un vídeo, no sé! Deixau que ho pensi i en tenir-ho clar vos ho explic, vos sembla bé?\nSé que molts de vosaltres trobau a faltar els companys, els mestres... És molt comprensible. Però pensau que això és temporal. ANAM A SER POSITIUS!\nTambé, molts dels vostres pares i mares ja han començat a fer feina, i estau a casa, (alguns sols, d'altres amb els germans...) per tant, mirarem a veure que hi podem fer amb això! I a damunt, a mi no em coneixeu en persona... No vos preocupeu! Alguna coseta pensaré per intentar en la mesura de lo possible estar al vostre costat!\nEsper que almanco vos arribi tota la meva energia i força!\na de maig 06, 2020\nUnknown 6 de maig de 2020 a les 23:10\nBon día Vicky,que bé,moltes gràcies\nUnknown 6 de maig de 2020 a les 23:16\nSoc en Quique.\nVicky 5è B 7 de maig de 2020 a les 2:05\nBon dia! Gràcies a vosaltres! En poder feim alguna cosa per veuren's val? =)\nMargarita Camps 7 de maig de 2020 a les 2:54\nSílvia Ferragut Moll 7 de maig de 2020 a les 3:15\nVicky 5è B 7 de maig de 2020 a les 7:22\nBeníssim! A veure que podem fer! ;) Si se vos ocorre alguna idea m'enviau un correu. Igual podríem fer una "mini presentació" en vídeo! Una cosa curteta on m'expliqueu com sou, que vos agrada fer... D'aquesta manera ens coneixerem millor! I més endavant podem fer una videotrucada, però jo ho faria en dos torns perquè no siguem tants en pantalla. Ja miraré d'organitzar-ho.\nUna besada virtual a tots!


7 de juny de 2022 (11:28 CET)\nL'experiència és un grau però no l'únic avantatge de contractar a majors de 50 anys. Us ho expliquem.\nLes persones majors de cinquanta anys, sovint troben reticències per part de les empreses a l'hora de ser contractades degut, en part, a falses creences com el fet que són perfils amb una baixa digitalització, entre molts altres inconvenients, tot i estar aquests prejudicis. juny de la realitat.\nÉs més, els avantatges que suposa contractar personal de més edat són moltes, entre elles:\nMajor adaptabilitat: Són persones molt capaces d'assimilar canvis, perquè han vist néixer internet, les xarxes socials... passant d'un treball completament manual a un altre més mecanitzat, per la qual cosa la seva capacitat d'adaptació està més que demostrada.\nCreen millor ambient laboral, en primer lloc, perquè els seus caràcters ja estan definits i, en segon lloc, a causa d'una major necessitat de tranquil·litat i de fugir dels conflictes. A més, en el cas que aquests es produïssin, també saben manejar-los d'una manera més eficaç.\nFidelitat a l'empresa: Les obligacions familiars i el desig d'una major estabilitat personal, els fa ser més fidels amb les seves empreses. Ja no es prioritza tant el salari o una major projecció laboral, sinó altres factors com un millor horari i una major conciliació laboral i familiar.\nAporten major experiència: com diu el refrany l'experiència és un grau, i és que tant l'acumulació de coneixements que s'han anat adquirint al llarg de tota la vida laboral, com la pràctica professional, els fa més capaces d'afrontar els problemes i superar amb èxit tots els esculls que van apareixent, a més de saber prendre millors decisions.\nTenen una xarxa de contactes extensa. Els anys d'experiència els ha fet conèixer a molts professionals en el seu sector que poden ser de gran ajuda al negoci, tant: clients, col·laboradors com proveïdors.\nLa contractació d'aquest col·lectiu està bonificada. No només suposa tot un ventall d'avantatges a nivell profesionala com hem vist, sinó que a més, presenta avantatges fiscals que no tenen altres grups d'edats i que solen resultar molt atractives per a les empreses\nTot això, unit a l'augment de l'esperança de vida, així com a uns hàbits més saludables, fa que les persones es conservin millor i arribin a la maduresa en millors condicions per a continuar treballant i per a donar el 100% d'ells mateixos.\nLluïsa Fa 16 dies\nQuina pena que la realitat sigui un altre.


Immersive Experience Introduction - ESPRONCEDA Immersive Experience Introduction - ESPRONCEDA\nESPRONCEDA > Sense Categoria > Immersive Experience Introduction\nEyesberg Studio és un estudi d’art multimèdia especialitzat en la transformació d’espais en obres d’art immersives i interactives com Videomappings, instal·lacions interactives, instal·lacions de llum o projeccions immersives Fulldome. Sent el mitjà per aconseguir a l’espectador, la tecnologia juga un paper essencial és la identitat de Eyesberg. A través de la immersió de l’espectador en l’obra d’art, busca canviar com percebem l’art digital actualment.\nEn els anys recents Eyesberg ha col·laborat amb marques com Bombay Sapphire, Audi, Adidas, FC Barcelona o Seat, desenvolupant experiències multimèdia dissenyades per a espais concrets. Els treballs de Eyesberg han estat exhibits en diversos festivals com MIRA Festival, Sonar o el Festival de la llum de Barcelona, LLUM BCN.\nJordi Massó és un artista audiovisual i membre de Eyesberg Studio el treball se centra en l’videomapping, els visuals en temps real i els entorns immersius. Ha participat en projectes com la pel·lícula fulldome “BETA 2120”, el mapping interactiu “Amadeus II” i en diversos projectes audiovisuals per a clients com Futbol Club Barcelona, Epson o Adidas, entre d’altres. Recentment va estrenar en solitari la seva primera pel·lícula fulldome “Smartzombies” al Mira Festival 2019\nArtista visual i vj, llicenciada en la Facultat de Belles Arts de la Universitat de Barcelona en les especialitzacions de pintura i il·lustració i Màster d’animació 3D al Idec de la Universitat Pompeu Fabra.\nComença la seva carrera professional com a artista 3D a la productora Urano Films, realitzant escenaris 3D, motion graphics i efectes visuals en òperes com Sonntag aus Licht, Turandot, Quartett, Tristan i Isolde, amb directors com Carlus Padrissa, Àlex Ollé (La Fura dels Baus ) i Franc Aleu. El 2013 funda Eyesberg Studio juntament José Vaaliña, realitzant la direcció artística dels projectes fins a dia d’avui.


ATT | Malgrat tot\nFi de la 3a reunió cap al Tractat d’Armes: hi ha partit\nS’ha acabat la 3a reunió preparatòria de la Conferència que ha d’abordar l’aprovació d’un Tractat d’Armes i és temps de fer algunes breus conclusions.\nLa primera, és molt similar a la que vaig fer al final de la 2a reunió preparatòria. I, de fet, això és una bona notícia: en aquests mesos no hem perdut res de substancial d’allò obtingut.\nVaig dir que el document del ‘Chairman’ que va lliurar al final de la 2a sessió era bo però que segurament patiria molta pressió d’alguns països per tal de rebaixar el to i l’ambició del text. Doncs bé, ha acabat la 3a sessió i el nou esborrany de Tractat que s’ha lliurat… continua mantenint les línies mestres.\nI, és clar, com ja va passar al final de la 2a sessió, i aquesta vegada encara més, les delegacions que només volen parlar de Tractat sempre i quan sigui sense cap regulació, no vinculant, sense obligacions especials, excloent a diversos tipus d’armes, etc. van mostrar el seu disgust.\nUna gran, i reconfortant, lliçó: els èxits faciliten els èxits. Aconseguir el tractat de les mines, va ser clau; però a més el Tractat va influir en el de les bombes de dispersió. I els dos estan influint en la negociació del de comerç d’armes. Un exemple: en el de les bombes de dispersió, es va aconseguir que el nombre de ratificacions necessàries per a permetre l’entrada en vigor del Tractat (un tema crucial: hi ha Tractats signats fa 15 anys… que encara no han entrat en vigor!) fos 30, una xifra baixa comparada amb altres tractats. Doncs bé, diverses delegacions han apuntat el nombre de 30 per a aquest futur Tractat i van citar el cas de les bombes de dispersió. Gràcies als èxits anteriors, podem construir i fonamentar els futurs!\nUna evidència: les ONG que lluitem pel control de les armes no som els actors centrals en aquest procés. És clar que les delegacions estatals tenen més incidència, i ens agradi o no, més legitimació que nosaltres. Però, ni tan sols som els únics representants de la societat civil que pressiona. Hi ha el ‘lobby’ de les armes que cada cop es mostra més demagògic i agressiu (vegeu l’apunt del Xavier Alcalde).\nPerò, malgrat tot, no tenim excuses. Hem de fer molt més (soroll, influència, pressió, sensibilització, incidència) per no desaprofitar una immensa ocasió de posar un xic d’ordre al descontrol de les armes que, no ho oblidem, maten i fereixen centenars de persones cada dia.\nEtiquetes: ATT, Comerç d'armes, UN\nCap al Tractat d’Armes: 3a ronda negociadora (1)\nFoto de César Marín\nEnglish Version – 3rd PrepCom ATT (1)\nPels que vau seguir els posts de la 2a sessió preparatòria de la Conferència sobre un Tractat mundial que reguli el comerç d’armes (van ser 4, aquest és el darrer), ja hi tornem a ser: ara, de ple en la 3a sessió preparatòria.\nQuè podem destacar de l’inici d’aquesta tercera ronda negociadora? Algunes coses:\n. tot i que molts aspectes de la 1a i la 2a sessió estan plenament oberts (l’abast dels tipus d’armes a incloure en el tractat; el perfil d’activitats de comerç que han de ser incloses, etc.) en aquesta sessió s’aborden aspectes d’implementació (com els estats haurien de concretar en les seves legislacions les disposicions assumides en el Tractat)\n. hi ha més gent de les ONG i la Campanya Armes Sota Control que en les altres dues reunions preparatòries prèvies: prop de 140 persones, això vol dir que hi ha més atenció per part de la societat civil, més consciència que s’apropa un moment crucial i major interès per la culminació del procés\n. les posicions es mantenen: la UE, Costa Rica, Mèxic i diversos països africans es troben entre els estats més favorables a un tractat ambiciós; els USA, la Xina, Rússia, Pakistan, etc. entre els més refractaris. Amb tot, han augmentat el respecte cap a l’ATT i, en algun cas, el nivell intel·lectual. Continuen oposant-s’hi però amb més respecte i finura analítica\n. la delegació espanyola presenta un perfil massa baix: no per la gent que hi ha, que és molt vàlida, sinó per la gent que hi falta: no hi ha cap representant del Ministeri d’Assumptes Exteriors des d’on tradicionalment se n’ha fet el seguiment\n. la precarietat a Can Nacions Unides s’ha incrementat: hi ha el mateix espai (sales en una mena de gran barracó) per a més delegats amb la qual cosa la ‘pressió’ sobre les cadires i l’espai és important…\n. si a la vida sempre s’agraeix el bon humor i la ironia, enmig de reunions diplomàtiques llargues i denses, encara més! Gràcies, doncs, als i les diplomàtiques que saben esgarrapar un somriure…\nEtiquetes: Armes Sota Control, ATT, Comerç d'armes\nATT (i 4): endavant!\nLa 2a reunió preparatòria del procés diplomàtic sobre el Tractat de Comerç d’Armes que impulsa les Nacions Unides, ha finalitzat. I toca fer un breu balanç d’urgència, que ja anirem ampliant:\n1. de moment, les coses van bé. Durant la 2a sessió, la presidència va presentar dos textos encara embrionaris però que contenien les línies mestres del futur Tractat i, ambdós, mantenen l’ambició alta. Entre altres coses, perquè inclou tots els tipus d’armes així com les diverses maneres de transferir-les, tot i que diversos governs van treballar fort perquè hi haguessin moltes excepcions i forats.\n2. de fet, aquesta és un altre magnífic indicador: els estats contraris a la idea del Tractat estaven a la defensiva. I això és el millor senyal per adonar-nos que, malgrat tots els malgrats, la cosa avança.\n3. no ens podem confiar, però: en les properes sessions diplomàtiques, hi haurà més debat i, és obvi, els estats contraris o reticents al Tractat -alguns de ben poderosos- no es quedaran de braços creuats. Per això, durant el proper any que falta per a la Conferència final d ‘aprovació del Tractat, les ONG de la Campanya Armes Sota Control hem de ser capaces d’incrementar la nostra feina, fer arribar molt més enllà el nostre missatge sobre la necessitat de regular el comerç d’armes i ser més efectius en la pressió sobre governs i empreses armamentístiques.\nTenim la responsabilitat de no desaprofitar aquest important moment.\nEtiquetes: Armes Sota Control, ATT, Comerç d'armes, UN\nCategories : Comerç d'Armes, Seguretat i Militarisme, Uncategorized\nATT (2): El ‘dret’ a fabricar i vendre armes\nLes delegacions governamentals van reaccionant a l’esborrany presentat pel president de la sessió en termes d’abast, criteris i paràmetres i cooperació internacional i assistència a víctimes.\nHi ha les delegacions que es mostren favorables al text que ha circulat, les que -amb línia amb allò expressat per la Campanya i les ONG pel control d’armes- demanen anar més enllà en alguns aspectes i les que es mosten molt escèptiques i fredes.\nEntre aquestes, ahir algunes van arribar a formular una absurda i grotesca afirmació. Parlar d’un ‘dret’ a fabricar i comerciar armes.\nUna cosa és dir -ho compartim o no- que els estats tenen dret a la defensa i que aquest dret a la defensa no pot quedar limitat pel Tractat i, una altra, és pretendre fer creure que fabricar i vendre armes és un dret en si mateix!\nUna delegació -és evident que mancada de tota sensibilitat no ja humana sinó fins i tot diplomàtica- va dir que calia ‘equilibrar’ les reflexions sobre l’impacte humanitari del comerç d’armes amb el dret a fabricar i vendre armes.\nEn tot cas, si és qüestió de fer balances, costa entendre que a algú li pesi més el ‘dret a fabricar armes i vendre-les’ que l’obligació de preservar les més de 365.000 persones que moren cada any fruit de la violència armada.\nEtiquetes: ATT, Comerç d'armes